شه‌فه‌ق نيوز/ صادق عه‌تيه‌ پيشبينيكار كه‌شناسى پيشبينى ئه‌وه‌ كرد ناوچه‌يل وڵاته‌گه‌ داوه‌زين له‌ وه‌رده‌وامى پله‌ى گه‌رمى وه‌خوه‌يه‌و بوينێد له‌ سه‌ره‌تاى هه‌فته‌ى ئاينده‌.
عه‌تيه‌ له‌ بڵاوكرياگيگ له‌ ماڵپه‌ڕه‌يل په‌يوه‌ندى كۆمه‌ڵايه‌تى وت: خه‌ريكه‌ پله‌ى گه‌رمى روێ له‌ نزمه‌وبوين ئه‌كا وه‌تايبه‌ت له‌ شه‌و ك سه‌عاته‌يلى زياتره‌و بوينه‌ تا وه‌خت ره‌سين وه‌ رووژ ك له‌تى سه‌عاته‌يل شه‌و و رووژ يه‌كسان بوون تا رووژ 21 ئه‌يلول.
باس له‌وه‌يش كرد پله‌ى گه‌رمى له‌ سه‌ره‌تاى هه‌فته‌ى تازه‌ى ئاينده‌ روێ له‌ نزمه‌وبوين ئه‌كا وه‌و جووره‌گ ك كه‌ش ئه‌يلول موعتدل ئه‌دێ له‌ رووژ له‌ باكوور و ناوڕاس و كه‌ميگيش گه‌رم ئه‌دێ له‌ باشوور.
عه‌تيه‌ هه‌ميش وت: پله‌ى گه‌رمى له‌ رووژ شه‌ممه‌ وه‌ى جووره‌ ئه‌دێ:
له‌ باشوور 44 - 45 پله‌ى سه‌دى.
له‌ ناوڕاس 41 - 42 پله‌ى سه‌دى.
له‌ باكوور 40 - 41 پله‌ى سه‌دى.
خوه‌رئاواى وڵاتگه‌ 38 - 39 پله‌.
